钦定古今图书集成/历象汇编/岁功典/第056卷 > 《广东志书》 > 怀县作 潘岳
## 钦定古今图书集成/历象汇编/岁功典/第056卷 > 《广东志书》 > 怀县作 潘岳

南陆迎修景，朱明送末垂。初伏启新节，隆暑方赫曦朝想庆云兴，夕驰白日移。挥汗辞中宇，登城临清池。
凉飙自远集，轻衿随风吹。灵圃曜华果，通衢列高椅。
瓜瓞蔓长苞，姜芋纷广畦。稻栽肃芊芊，黍苗何离离。
虚薄乏时用，位微名日卑。驱役宰两邑，政绩竟无施。
自我违京辇，四载迄于斯。器非庙廊姿，屡出固其宜。
徒怀越鸟志，眷恋想南枝。